מושיקו שטרן

משה (מושיקו) שטרן (נולד ב-27 בדצמבר 1982) הוא שדר רדיו, קריין פרסומות, מנחה ותקליטן ישראלי מגיש תוכנית "VIP" ברדיוס 100fm.

ביוגרפיה
שטרן נולד בבאר שבע למשפחה מקריית גת שם גם גילה את זיקתו לתחום המוזיקה והרדיו והתחיל את דרכו ברדיו הפיראטי.

לשטרן שתי אחיות, הוא נשוי למאיה ואב לחמש בנות ובן.

בעיתונות
בשנת 1992 בהיותו כבן 10 עבר שטרן את בחינות הקבלה ושימש ככתב צעיר בשבועון הילדים "כולנו" לצד סיון רהב-מאיר ואורי גרוס.

ברדיו

בשנת 1996 החל שטרן לשדר תוכנית רדיו קבועה בתחנת רדיו פיראטי בשם "רדיו דור" ששידרה בשנות התשעים המאוחרות באזור הדרום.

בשנת 2003 עבר להתגורר באילת, שם החל לשדר את תוכניתו היומית הראשונה Mo-Show איתה עבר לאזור המרכז לתחנת הרדיו לב המדינה ולאחר מכן לרדיוס 100fm

משנת 2010 משדר שטרן בכל צהריים בין השעות 15:00 ל-17:00 את תוכנית הרדיו היומית "VIP" ברדיוס 100fm . התוכנית זוכה למדרוג גבוה ובה מארח שטרן אמני מוזיקה ובידור ישראלים ובינלאומיים ואף נותן במה ראשונה לאמנים חדשים.

בין האמנים שזכו לבמה בתוכניות של שטרן בתחילת דרכם ניתן למנות את קובי אפללו, נתן גושן, עידן יניב, הראל סקעת, רותם כהן, אליעד נחום בניה ברבי ועוד.

בתוכנית מבצעים האמנים גרסאות מיוחדות לשיריהם וכן גרסאות כיסוי שזוכות למאות אלפי צפיות ברשת 
 
בשנת 2021 זכתה התכנית בפרס תוכנית המוזיקה הטובה בישראל מטעם אגודת העיתונאים תל אביב במסגרת כנס העיתונות השנתי של האגודה באילת

בטלוויזיה

שטרן השתתף בתוכנית "בית הספר למוזיקה" בערוץ 2, כחבר בוועדת השופטים.

בשנת 2011 השתתף שטרן בסרטו הדוקומנטרי של שלומי שבת "מודה אני" ששודר בערוץ 2 כאחד ממיסדי שיעור תורה קבוע בו שותפים שחקנים ואמנים ישראלים ביניהם דוד ד'אור, שלמה בר, נתי רביץ וקובי אפללו. בראיון שהעניק בשנת 2012 לערוץ הידברות סיפר שטרן כי הפסיק לעבוד בשבת ובחר באורח חיים דתי יותר עבור משפחתו.

במרץ 2020 החל להפיק יחד עם הרב אהרן לוי את התוכנית הטלוויזיונית "אחד על אחד" המשודרת בערוץ הידברות וביוטיוב, ובה נידונים מגוון נושאים הנוגעים לדת ולחברה הישראלית. באוקטובר 2020 החלו השניים להפיק את תוכנית "אמנים מדברים", בה מתארחים אמנים ישראלים ומדברים על יהדות, אקטואליה ונושאים נוספים. במסגרת התכנית התארחו האמנים נתן גושן וקובי אפללו.

עיסוקים נוספים

שטרן מנהל חברת מוזיקה לאירועים ומשמש כ-DJ בחתונות ואירועים בארץ ובקהילות היהודיות בעולם, מקריין פרסומות לרדיו ולטלוייזיה ומרצה לתחום הרדיו וה-DJ. בין היתר מפיק שטרן מסיבות ואחת לשנה את ה"מושיקולדת" מסיבת יום ההולדת השנתית שלו בה מתארחים ידוענים רבים מתעשיית הבידור והמוזיקה הישראלית.

במסגרת הפרויקט 40 צעירים מבטיחים מתחת לגיל 40 של אתר האינטרנט אייס נבחר מושיקו לאחד מהצעירים המבטיחים לשנת 2021

קישורים חיצוניים

 
 
 כתבה בחדשות הבידור של הוט על מסיבת היום הולדת השנתית של מושיקו שטרן
 מושיקו שטרן באתר הרשמי של רדיוס 100fm
 דף הפייסבוק של מושיקו שטרן
 דף הפייסבוק של תוכנית הרדיו vip עם מושיקו שטרן
 ערוץ ה-YouTube הרשמי של מושיקו שטרן
 ראיון בערוץ "הידברות" מתוך אתר "מאקו"
 הסרט "מודה אני" - שלומי שבת
 מערכת אייס, מושיקו שטרן: "לא מעניין אותי להיות כוכב, רוצה להשפיע" באתר מידה, 29 ביולי 2020
 התאונה, המשברים וההתקרבות לדת: דולי ופן & מושיקו שטרן פותחים הכל - עכשיו קרוב | פרק 3

הערות שוליים

שדרני רדיו ישראלים
קריינים ישראלים
תקליטנים ישראלים
אמנים ישראלים שחזרו בתשובה
ישראלים שנולדו ב-1982